*Rocaille*-raamis kartušš Engelszelli kirikus
Orvandimotiividest kokku seatud stukk-kaunistus ühes Baieri kirikus (1718–1785)
***Rocaille*** ([ʁɔ.kaj]; prantsuse keelest *rocaille* = meri- ja jõekarpidest kaunistus, millega kaunistati grotte ja aedu; *roche* 'kaljurahn') ehk **orvand** on C- või S-kujuline, peenelt liigendatud asümmeetriline teokarpi meenutav kaunistusmotiiv.

Sõna *rocaille* on andnud nime rokokoostiilile.

Ajalugu
-------

### 16. ja 17. sajand

Meretigude ja -karpide kodadest hakati kaunistusi tegema renessansi- ja manerismiperioodil 16.–17. sajandil, kui moes olid rustikaga ja kivi- ning krohvisegust kaunistustega grotid aedades. Kuid juba siis ei kasutatud materjalina mitte üksnes erinevaid kiviliike, vaid lisati mitmesuguseid fantastilisi looduslikke materjale, sealhulgas bisarseteks kimpudeks ja vormideks seatud mereloomade kodasid. Tunduvalt hilisem näide, mis meenutab seda moodi, on Grotisaal Potsdami palees (1765).

* Grotta della Madama Boboli aedades, laekaunistusGrotta della Madama Boboli aedades, laekaunistus
* Boboli Grotta del Buontalenti kaunistusBoboli Grotta del Buontalenti kaunistus
* Merikarpidega kaunistatud nišš Buontalenti grotisMerikarpidega kaunistatud nišš Buontalenti grotis
* Detail grotist Baieri valitsejate Müncheni residentsisDetail grotist Baieri valitsejate Müncheni residentsis
* Potsdami Uue palee Grotisaal on kujundatud grotitaoliselt rustikaga ja merekarpidest kaunistustegaPotsdami Uue palee Grotisaal on kujundatud grotitaoliselt rustikaga ja merekarpidest kaunistustega

### 18. sajand

Umbes 1730. aasta paiku ilmub orvandkaunistus Prantsusmaa välis- ja sisearhitektuuri iseseisva stiliseeritud kaunistuselemendina, mida iseloomustas tugev asümmeetrilisus, mängulisus ja haprus ning mis kaudselt meenutas 17. sajandi pahkmikornamenti või fantastilise välimusega kõrvjat merekarpi. Enamasti kasutati seda lagede, seinte, akna- ja ukseraamide stukk- kaunistustes, aga ka seinatahvelduse, mööbli, metall-, nagu käsipeeglid ja nuusktubakatoosid, ja portselanesemete dekooris.

* Kujundus laua jaoks. Juste-Aurele Meissonier, umbes 1730Kujundus laua jaoks. Juste-Aurele Meissonier, umbes 1730
* Kamina ja kaminapealse kavand. Nicolas Pineau, 18. sajandi esimene poolKamina ja kaminapealse kavand. Nicolas Pineau, 18. sajandi esimene pool
* Louis XV stiilis kummuti detailLouis XV stiilis kummuti detail
* Seinatahveldis Hôtel de Varengeville'is 1736–1752Seinatahveldis Hôtel de Varengeville'is 1736–1752
* Seinakella raam, 1745–1749Seinakella raam, 1745–1749
* Fürstenbergi portselanimanufaktuuri kaanega nõuFürstenbergi portselanimanufaktuuri kaanega nõu
* Puust nikerdatud orvandkaunistusega supraport 18. sajandistPuust nikerdatud orvandkaunistusega supraport 18. sajandist
* Rocaille-motiiviga fassaad Tallinnas*Rocaille*-motiiviga fassaad Tallinnas

|  |  |
| --- | --- |
|  | Pildid, videod ja helifailid Commonsis: **Rocaille** |

Muu tähendus
------------

*Rocaille*-pärliteks nimetatakse vahel keraja kujuga pisikesi helmeid, mida läbiv auk võib olla hõbetatud või värviga kaetud ja mida kasutatakse helmestikandis. Nimi on kasutusse tulnud arvatavasti toorlaenuna.

Vaata ka
--------

* Rokokoo
* Louis XV stiil

Viited
------

1. ↑  Rocaille. - Encyclopedia Britannica
2. ↑
3. ↑